ونزوئلا قوروجو مجلیس باشقانی دیوسدادو کابلو، اؤزونو موقتی دولت باشقانی اعلان ائدن میللی مجلیس باشقانی خوان گوایدونون "(دولت باشقانلیغی سارایی) میرافلورس‌ه کئچه‌جه‌یم" تهدیدی قارشی‌سیندا، بئله بیر شئیه ایجازه وئرمه‌یه‌جک‌لرینی وورغولاییب.
تاریخی‌نین ان جیدی سیاسی بحرانینی یاشایان ونزوئلادا یئنه کوچه گؤستری‌لری تشکیل ائدیلدی.
ونزوئلادا دولت باشقانی نیکولاس مادورو طرفدارلاری، حکومتین تخریبات اولا‌راق قیمتلندیردیگی الکتریک کسیلمه‌سی‌نین دوزلدیلمه‌سینی قئید ائتمک و حکومته دستک وئرمک اوچون گئتدی.
اقتدارداکی ونزوئلا بیرلشمیش سوسیالیست پارتیسینجه (PSUV) تشکیل ائدیلن و پایتخت‌ده لیبرتادور بولوارین‌دان باشلادیلان "دئوریمجیلرین بؤیوک ظفر گئدیشی" دولت باشچی‌لیغی سارایی میرافلورس‌ین اولدوغو بؤلگه‌ده سونا چاتدی.
بورادا تشکیل ائدیلن میتینگ‌ده دانیشان ونزوئلا قوروجو مجلیس باشقانی و پسوو بیرینجی باشقان کؤمکچی‌سی دیوسدادو کابلو، اؤلک‌نی بیر هفته عرضینده قاران‌لیقدا بوراخان الکتریک کسیلمه‌سی قارشی‌سیندا خالقین سوکونتینی حمایه‌سین‌دن تعریفله بحث ائتدی.
اؤزونو موقتی دولت باشقانی اعلان ائدن گوایدو و موخالیف‌لری ده تنقید ائدن کابللو،
"گئرچک و ایمپریالیزمین چکیب آپارمادیغی بیر موخالیفته، ونزوئلادا نه اولوب بیتدیگینی بیلن بیر موخالیفته احتیاجیمیز وار." دئدی.
کابلو، ونزوئلا موخالیفتی‌نین، اقتدارین سهو ائتدیگی ساحه‌لری دیله گتیرمدیگینی، یئنی بیر شئی تکلیف ائتمدیگینی و سئچیم نتیجه‌لرینه حؤرمت گؤسترمدیگینی دیله گتیردی.
آیریجا گوایدونون "سیلاح‌لی گوجلرین تام دستگینی آلین میرافلورسه گئدیب اوفیسیمه توخونوب." ایفاده‌لرینی خاطیرلا‌دان کابلو، بئله بیر شئیه ایجازه وئرمه‌یه‌جک‌لرینی وورغولاییب.
بو آرادا آمریکا باشدا اولماقلا بیر چوخ غرب و لاتین آمریکا اؤلکه‌سی‌نین دستگینی آلان گوایدو، پایتختین غربین‌دکی کارابوبو شهرینده طرفدارلارییلا گؤروشدو.
چیخیشیندا ونزوئلا موخالیفتی‌نین "قالیجی کوچه حرکت‌لری" گئچیرمه‌سی لازیم اولدوغونو سؤیله‌ین گوایدو، خالقی سیویل اطاعت‌سیزلیگه چاغیردی.
گوایدو،
"بیز بوتون ایالت‌لری زیارت ائدجگیک. دولت باشقانلیغی غصبینی بیتیرمک اوچون بو آددیم‌لاری آتاجاغیق. پلانیمیزین بو مرحله‌سینده بیز دولت ایشچی‌لری و قوشون‌لاری یئرلشدیرملیگیک. چونکی چوخ قیسا بیر مدت سونرا میرافلورسه گئدجیگک. "دئدی.
